text: [{"text_idx": "#000001", "text": "\u201cNamminiivillutit angerlarniarpit?\u201d anaanap Aima aperaa. \u201cYes,\u201d Aimap anaanani akivaa. \u201cToqqaannaq atuarfimmiit angerlassaatit,\u201d anaana oqarpoq. \u201cYes yes,\u201d Aimap akeqqippaa. \u201cAaku aningaasivik 10 kronilu angerlaleruit tamulugassarsiniutissat, kaalissagaluaruit isumaluleqinaatit.\u201d Aima: \u201cIjajja.\u201d \u201cMaani utaqqiumaarpakkit,\u201d anaanap oqarfigaa. \u201cYes yes, paasivaat, ilu ilu ilumoqqinnaaq, tassavik,\u201d Aimamaasiit qiimarpaloqaluni anaanani perujuppaa. Aimap atuagaasivini piareersarpaa, aningaasivik ikillugu aalisaateerarlu \u2013 angerlaleruni nuannisaatissaminik isumassarsigami."}, {"text_idx": "#000002", "text": "Aima maanna 2. klassimi atualersimavoq ikinngunnilu Mathilda isumaqatigiissimapput soraarunik angerlamut ingiaqatigiissallutik. Niviarsiaqqalli Aimap anaanaminut neriorsuisimaneratulli ingerlaannaq angerlanngillat. Pillingajaasaaqqaalaarput, taavalu Qaqqap Arnaata usserarpai iseqqullugit, tassa Aimap isumaannarmigut Matildap aanaava taamatut atsersimagamiuk. Aanaa ammalortunik naarujussuaqarpoq sulilu anginernik nuloqarluni, illaraangallu qaqqamut allaat sajuppiluttarput. Aimap anaanaa ernumalerpoq, isumaqatigiinnermissut Aima angerlanngimmat ..."}]